p. 255

Magister Guido Vacchetta magistro Iohanni de Virgilio

Cui cognomen adest magna virtute Maronis

Cuique dedit nomen gratia sacra Dei,

bestia femineo que mugit parvula sexu,

se tibi cum vera Guido salute parat.

Dividat ut nos nunc distantia longa viarum,

mentis in amplexu me tibi iungo tamen.

Sis prope, di faciant te pandere Semina terre,

Pascua teque michi, nec minus ‘Arma virum’.

p. 256

Responsiva magistri Iohannis

Bucola que species etsanas ruminat herbas

Ut morbis hominum lac medicale ferat,

pectus et ora viri gestans, mirabile dictu,

et nomen Guido gaudeat unde canat:

hoc ita Minciadis interpres arundinis orat,

nomen habens per quod reddita lingua seni.

Mentis ut in speculo gaudemus ymagine iungi,

sic rogo iungatur corpora leta loco.

Equa piis igitur faveant si numina votis,

pendentem cernes me Nemus Arva Frigen.